ПРОЕКТ 

НАРЕДБА

за изменение и допълнение на Наредба № Н-00-0001 от 14.02.2011 г. за извършване на теренни археологически проучвания

( Обн., ДВ, бр. 18 от 2011 г., изм. и доп., бр. 30 и бр. 101 от 2012 г., бр. 40 и бр. 95 от 2016 г.,
бр. 57 от 2020 г., бр. 49 от 2021 г. и бр. 45 от 2022 г.)

§ 1. В чл. 4 се правят следните изменения и допълнения:
 1.Алинея 1 се изменя така:
„(1) Теренното археологическо проучване е част от цялостен изследователски процес, в който се включват също следните етапи: 
1. обработване и анализ на откритите археологически структури и материали и на придобитата информация;
2. интерпретиране на резултатите;
3. публикуване на резултатите от проучването;
4. популяризиране на проучването.“
2.В ал. 2 думите „етапи на археологическото проучване“ се заменят с „видове теренни археологически проучвания“.
3.В ал. 3 след думата „теренно“ се добавя „археологическо“.

§ 2. В чл. 5, т. 4 се правят следните изменения и допълнения:
1.В основния текст пред думата разкопки се добавя „археологически“.
2.В буква „в“ думите „планирани разкопки“ се заменят с „редовни археологически проучвания“.

§ 3. В чл. 6 се създава ал.3:
„(3) Спасителните проучвания по ал. 2, т. 2 могат да включват етап на издирвания на археологически обекти и археологически разкопки съгласно чл. 147, ал. 4, т. 1 и 2 от ЗКН на ограничена площ, до 10 % от общата предвидена за археологическо проучване площ, с цел предварителна оценка на необходимостта от последващо пълно археологическо проучване на цялата застрашена площ.

§ 4. В чл. 7, ал. 1 се изменения така:
„(1) Издирването на археологически обекти е вид теренно археологическо проучване, в което чрез недеструктивни методи, включително геофизични измервания, въздушно лазерно сканиране, мултиспектрална аерофотография, се разпознават археологически ценности.“

§ 5. В чл. 8 се правят следните изменения и допълнения:
1.Текстът на чл. 8 става ал. 1, като в нея се правят следните допълнения:
а) в т. 1 след думите „установяване наличието“ се добавя „или отсъствието“;
б) в т. 2 накрая изречение второ се добавят думите „и идентификаторите на поземлените имоти“.
2. Създава се ал. 2:
„(2) В процеса на издирване се документира изследваната територия, независимо дали са локализирани археологически обекти.“ 

§ 6. Член 11 се изменя така:
„Чл. 11. (1) Археологическото наблюдение е установяване на наличието на археологически структури на дадено място. Археологическото наблюдение се прилага в случаите по чл. 161, ал. 2 ЗКН, за да не се допусне да бъдат унищожени или застрашени неизвестни археологически обекти.
(2) Археологическото наблюдение се извършва от археолог, който наблюдава дейности, свързани с нарушаване на земната повърхност, с цел установяване на наличие или отсъствие на културен пласт и/или археологически структури.“ 

§ 7. В чл. 12, ал. 2 се изменя така:
„(2) В случаите по ал. 1 научният ръководител разкрива структурите чрез минимална намеса, без да разширява изкопите и да навлиза в дълбочина, така че да осигури данни и документация за комисията по чл. 160, ал. 3 от ЗКН. Той изготвя и първоначалната регистрация на обекта в АИС АКБ.“

§ 8. Член 13 се изменя така:
„Чл. 13. (1) Археологическите разкопки са вид теренно археологическо проучване, при което се прилагат деструктивни методи на изследване. 
 (2) Археологическите разкопки се извършват от повърхността на обекта в дълбочина. При спасителни археологически разкопки задължително се достига стерилната основа или археологически структури с експозиционна стойност.
 (3) За планиране на етапите на археологическото проучване, археологически разкопки могат да се осъществят и на част от територията на археологическия обект, с методи и средства, които минимално увреждат целостта му с цел изясняване на неговия характер, обхват и хронология. 

§ 9. Член 16 се отменя.

§ 10. В чл. 17 се правят следните изменения:
1.В ал. 1 се създава изречение второ: „Разрешението за теренно проучване се издава по образец съгласно приложение № 8.
2. Алинея 2 се изменя така:
„(2) Разрешение за спасителни проучвания, включително за археологическо наблюдение по чл. 161, ал. 2 ЗКН, както и за издирване на археологически обекти с недеструктивни методи, се издава по образец съгласно приложение № 9 от председателя на Съвета за теренни проучвания или оправомощен от него със заповед член на съвета.“
3.Алинея 7 се изменя така:
„(7) В случай че археологически обект няма определени граници и охранителни зони, границите и обхватът на теренното археологическо проучване, посочени в разрешението се определят като временни такива, до предоставянето на статут на археологическия обект по реда на ЗКН.“

§ 11. В чл. 17а. се правят следните изменените изменения и допълнения:
1.Алинея 1 се изменя така:
„(1) Заявление за издаване на:
1. разрешение за редовно археологическо проучване или за археологическо проучване по чл. 148, ал. 3 от ЗКН, се подава по образец съгласно приложение № 10 чрез председателя на Съвета за теренни проучвания до министъра на културата в срок до 31 май или в периода от 20 до 31 август на съответната календарна година;
 2. разрешение за спасително теренно археологическо проучване, или разрешение за проучване с цел издирване на археологически обекти с недеструктивни методи, се подава по образец съгласно приложение № 11 до председателя на Съвета за теренни проучвания. 
 2.Алинея 4 с изменя така:
    „(4) В случаите, когато се подава заявление за провеждане на спасителни археологически проучвания, се посочва необходимостта от провеждане на проучването във връзка с осъществяването на:
 1. строителни, благоустройствени или селскостопански дейности, търсене, проучване и добив на подземни богатства и други дейности, свързани с въздействие върху земната повърхност, земната основа, земните недра и под вода, при които са открити структури или находки, притежаващи признаци на културни ценности, както и осъществяването на конкретни инвестиционни проекти 
 2. при риск от разрушаване на археологическата културна ценност, включително при бедствия, аварии на техническа инфраструктура и въоръжени конфликти.
 3. В ал. 5 след думата „Заявителят“ се добавя „ по ал. 4“.

§ 12. Член 17б. се изменя така:

„Чл. 17б. (1) Заявленията за редовни археологически проучвания или за проучвания по чл. 148, ал. 3 от ЗКН, заедно с приложените към тях документи се разглеждат от Съвета за теренни проучвания в едномесечен срок. Съветът за теренни проучвания разглежда заявления само на лица, вписани в регистъра по чл. 150, ал. 2 ЗКН.
(2) В 7-дневен срок след провеждане на заседанието председателят на Съвета за теренни проучвания изпраща заявленията ал. 1 заедно с приложените документи и становището на съвета до Министерството на културата.
(3) Ако заявлението по ал. 1 не отговаря изисквания на ЗКН, заявителят се уведомява от министъра на културата или от оправомощено от него длъжностно лице да отстрани недостатъците в тридневен срок от съобщението за това с указание, че неотстраняването им ще предизвика прекратяване на производството. В тези случаи срокът за произнасяне започва да тече от датата на отстраняване на недостатъците.
(4) Разрешението за редовно теренно археологическо проучване се издава от министъра на културата или оправомощено от него длъжностно лице в 14-дневен срок от постъпване на документите в Министерството на културата. 
(5) В случаите по чл. 156, ал. 1 от ЗКН заявителят се уведомява писмено в 14-дневен срок от постъпване на документите по реда на ал. 2 в Министерството на културата. 
(6) Разрешение за спасително археологическо проучване се издава от председателят на Съвета за теренни проучвания или оправамощен от него член от състава на Съвета за теренни проучвания, в 14-дневен срок от постъпване на заявлението. Председателят на Съвета за теренни проучвания разглежда заявления само на лица, вписани в регистъра по чл. 150, ал. 2 ЗКН.
(7) Ако заявлението по ал. 6 не отговаря изисквания на ЗКН, заявителят се уведомява от председателя на Съвета за теренни проучвания или от оправомощено от него длъжностно лице да отстрани недостатъците в тридневен срок от съобщението за това с указание, че неотстраняването им ще предизвика прекратяване на производството. В тези случаи срокът за произнасяне по заявлението  започва да тече от датата на отстраняване на недостатъците.

§ 13. В чл. 17в. се правят следните изменения и допълнения:
1.	Алинеи 1-3 се изменят така:
„(1) Министерството на културата води регистър на лицата, които отговарят на изискванията на чл. 150, ал. 1, т. 1 - 3 от ЗКН. 
 (2) За вписване в регистъра по ал. 1 могат да кандидатстват и лица, които не отговарят на изискванията по чл. 150, ал. 1, т. 1 - 3 от ЗКН, но до влизане в сила на Закона за изменение и допълнение на Закона за културното наследство (Обн. Дв. ,бр. 16 от 2016 г. ) са получили разрешение за извършване на теренно археологическо проучване и: 
 1. притежават образователно-квалификационна степен "магистър" по специалност от професионално направление "История и археология", със специализация или профил по археология, или
 2. имат 10 години професионален опит като археолог, който може да бъде доказван, включително с 10 издадени разрешения за теренни археологически проучвания.
(3) За вписване в регистъра се подава заявление по образец съгласно приложение № 1.“

2. Създават се нови ал. 4, 5 и 6:
„(4) Към заявление, подадено от лице, което отговаря на изискванията на чл. 150, ал. 1, т. 1-3 от ЗКН се прилагат:
1. копие от диплома за образователно-квалификационна степен „магистър“ по специалност „археология“ или „археометрия“ и копие от диплома за придобита образователно-квалификационна степен „бакалавър“ по „археология“ или
2. копие на документ за притежавана научна степен по археология или за заемана академична длъжност по специалност „археология“;
3. разрешения за теренни археологически проучвания, доказващи най-малко 2 години професионален опит като заместник-ръководител на теренно археологически проучване.
(5) Към заявление, подадено от лице, което не отговаря на изискванията на чл. 150, ал. 1 от ЗКН се прилагат:
1. копие на диплома за образователно-квалификационна степен "магистър" по специалност от професионално направление "История и археология", със специализация или профил по археология, или
2. копия на документи, удостоверяващи 10 години професионален опит като археолог, който може да бъде доказван, включително с 10 издадени разрешения за теренни археологически проучвания. 
(6) Лицата по ал. 5, които не са участвали в теренно проучване като заместник-ръководители, но са били ръководители на теренни археологически проучвания, кандидатстват за вписване в регистъра по чл. 150, ал. 2, като посочените обстоятелства се отразяват в заявлението по чл. 151, ал. 1 и се проверяват служебно.“.

3.	Досегашните ал. 4-6 и 8-9 стават съответно ал. 7-11.

4.	Досегашната алинея 7 се отменя.

§ 14. В чл. 17г. се правят следните изменения и допълнения:
1.Алинеи от 1 до 3 се изменят така:
„(1) Регистърът се води в Министерството на културата на хартиен и електронен носител. Информацията от регистъра се обособява в две части: 
1.	публична част на регистъра;
2.	информация за служебно ползване. 
(2) В служебната част на регистъра се вписват:
1. поредният номер на вписване в регистъра;
2. номерът и датата на заявлението за вписване;
3. трите имена на заявителя;
4. притежаваните образователно-квалификационни степени - „бакалавър“ и „магистър“;
5. притежаваните образователна и научна степен "доктор" по археология, научна степен "доктор на науките" по археология или академична длъжност по специалността „археология“;
6. номерата на издадени разрешения за теренни археологически проучвания за заместник-ръководител - за лицата, които отговарят на изискванията на чл. 150, ал. 1, ал. 1-3 от ЗКН;
7. документи за удостоверяване на 10 години професионален опит като археолог-10 разрешения за теренни археологически проучвания или други документи - за лицата, които не отговарят на изискванията на чл. 150, ал. 1, ал. 1-3 от ЗКН;
8. заповед за вписване, за промяна на вписани обстоятелства, за отказ от вписване или за заличаване от регистъра.
(3) Публичната част на регистъра се води по образец съгласно приложение № 2 и се публикува на интернет страницата на Министерството на културата.“

§ 15. В чл. 18 се правят следните изменения и допълнения:
1. В ал. 2:
а) в т. 1 думите „за редовни проучвания и международни теренни археологически проучвания“ се заменят с „за редовни археологически проучвания и за проучвания по чл. 148, ал. 3 от ЗКН“
б) в т. 2 думите „НАИМ при БАН“ се заменят с „председателя на Съвета за теренни проучвания“.
2. Алинея 3 се изменя така:
„(3) Преди започване на работата на терена, научният ръководител представя копие от разрешението за теренни археологически проучвания в общината, кметството, районното управление на МВР, музея и Регионалния инспекторат за опазване на културното наследство, на чиято територия се провежда теренното археологическо проучване.“
3.Алинея 4 се отменя.

§ 16. В чл. 19 правят следните изменения и допълнения:
1. Алинея 3 се изменя така:
„(3) Съветът за теренни проучвания изготвя проект на Правилникът за състава, дейността и организацията на работата на Съвета за теренни проучвания.“ 
2. Създава се ал. 4:
„(4) Правилникът по ал. 3 се издава от министъра на културата.“

§ 17. В чл. 20, ал. 6 в изречение първо думите „приложение № 3“ се заменят с „приложение № 4“, а изречение второ се изменя така: „При необходимост, научният ръководител може да променя размера на средствата по пера, с изключение на средствата, предвидени за теренна консервация, без да намалява или надхвърля общата сума, заявена с план-сметката.“

§ 18. В чл. 21 се правят следните изменения и допълнения:
1. В ал. 2 думите „Един научен ръководител“ се заменят с „Научният ръководител“.
2. В ал. 3 след думите три дни се добавя „на всеки 21 работни дни“.
3. Създават се нови ал. 4 и 5:
„(4) В случай, че научният ръководител трайно е възпрепятстван да изпълнява задълженията си по време на вече започнали теренни проучвания, с цел приключване на проучването и след подаване на заявление по реда чл. 17а и чл. 17б, министърът на културата, или оправомощено от него лице, съответно председателят на Съвета за теренни проучвания или оправомощен от него член от състава на Съвета за теренни проучвания, може да издаде ново разрешение за теренно проучване за проучвания обект. 

§ 19. Член 22 се изменя така:
„Чл. 22. (1) Научният ръководител на теренното археологическо проучване осигурява:
1. реализацията на програмата на теренното археологическо проучване;
2. научно-методическото равнище на проучването;
3. изготвянето на теренна документация; 
4. мерки за безопасни условия на труд при извършване на теренното археологическо проучване;
5. охрана на археологическия обект и на находките по време на теренното археологическо проучване;
6. теренна консервация на археологическия обект и на находките;
7. предаването на откритите археологически находки, включени в полевата инвентарна книга и/или други археологически материали в държавен или общински музей не по-късно от 3 месеца след провеждане на комисията по реда на чл. 27а от тази наредба;
8. възстановяването на външния вид на археологическия обект, когато теренното археологическо проучване няма да продължи, освен в случаите, когато има друго решение, взето по реда на ЗКН. 
(2) Средствата за теренна консервация по ал. 1, т. 6 се задължително се включват в план-сметката по приложение № 4.
(3) При откриване на движими културни ценности от благороден метал с особено висока материална, художествена или научна стойност се изготвя протокол, подписан от научния ръководител и двама свидетели, с който те се предават за временно съхранение на държавен или общински музей, в който има условия за тяхното съхранение.
(4) При необходимост научният ръководител може да включи в екипа и научен консултант, посочвайки областите на дейност, в които има необходимост от това.
(5) Научният ръководител има право да получи по реда на Наредба № Н-6 от 11 декември 2009 г. за формиране, управление и идентификация на музейните фондове предадените археологически находки и материали за допълнителна научна обработка и изследвания.
(6) Научният ръководител има изключителното право на първа публикация на получените резултати от теренни археологически проучвания. Правото на първа публикация е за срок от 10 години, който започва да тече след изтичане на срока на действие на разрешението за теренно археологическо проучване.“

§ 20. Член 23 се изменя така:
„Чл. 23. (1) Теренната документация се изготвя за всеки вид теренно археологическо проучване.
(2) Теренната документация, включва:
1. научен отчет - представя последователно и систематично проведеното археологическо проучване и неговите резултати и осигурява взаимовръзка с другите елементите на теренната документация. В научния отчет се посочва номера на разрешението за теренното археологическо проучване и номера и датата на последната актуализация на регистрационната карта за обекта в АИС АКБ. 
2. полеви дневник - води се в процеса на работа на обекта, последователно за изминал всеки работен ден; съобразно спецификата на проучването и ако е приложимо, дневникът съдържа информация за: последователността на изследователския процес и избраната методика на проучване, стратиграфската последователност, археологическите структури в техния контекст, организационно-техническата страна на проучването;
3. графична документация - създава се според спецификата и вида на археологическите проучвания при следните изисквания: 
а) всеки документ от графичната документация се привързва към триизмерната координатна система на обекта с означение на посоките на света, на мащаба, името на изпълнителя, датата на изготвяне, формулировка на съдържанието и наименованието на проучвания обект.
б) според спецификата на теренното археологическо проучване, елементи на графичната документация са: топографски скици, едромащабни географски и топографски карти на района; общ план на обекта с означение на неговото положение и мястото на теренните археологически проучвания; подробен план на обекта и на всички негови по-съществени части; заснемания, планове и разрези, илюстриращи последователно фазите на разкриването и демонтажа на археологическите структури; заснемане на стратиграфски разрези със съответните означения.
4. фотодокументация - създава се по време на проучването и го документира подробно, като заснеманията включват мащаб, ориентация и други данни за проучвания обект. Всеки фотодокумент (снимка/изображение) се придружава от обяснителен текст, съдържащ достатъчно данни за идентифициране на проучвания обект. 
5. полева инвентарна книга - води се по време на теренното проучване (при наличие на находки) при спазване на минималните изисквания за изготвяне на полева инвентарната книга, съгласно приложение № 4 към чл. 9, ал. 6 от Наредба № Н-6 от 11 декември 2009 г. за формиране, управление и идентификация на музейните фондове.

§ 21. В чл. 25, ал. 1 след думата „документация“ се добавя „включително за проведена теренна консервация“.

§ 22.Член 26 се изменя така:
„Чл. 26. (1) Научният ръководител или посочено от него лице представя на годишната редовна или извънредна отчетна сесия в НАИМ при БАН научен доклад по чл. 153, ал. 1, т. 7 от ЗКН за проведеното теренно археологическо проучване. Научният доклад по чл. 153, ал. 1, т. 7 от ЗКН се състои от презентация и включва документацията по чл. 23.
(2) Правилата и сроковете за провеждане на годишните редовни и извънредни отчетни сесии, както и изискванията към научния доклад по ал. 1, ръкописа и критериите за оценка, се одобряват със заповед на директора на НАИМ при БАН и се публикуват на интернет страницата на НАИМ при БАН, най-късно в края на календарната годината, предхождаща годината на съответната отчетна сесия.

§ 23. Член 27 се изменя така:
„Чл. 27. (1) Съответната секция на НАИМ при БАН обсъжда научния доклад по чл. 153, ал. 1 т. 7 от ЗКН и документацията към него и дава оценка на проведеното теренно археологическо проучване. 
(2) Научният доклад по чл. 153, ал. 1 т. 7 от ЗКН се приема с обикновено мнозинство на заседание на съответната секция на НАИМ при БАН. Ръководителят на съответната секция на НАИМ при БАН уведомява писмено председателя на Съвета за теренни проучвания за неприетите научни доклади.
(3) При разглеждане на заявления за издаване на разрешения за теренни археологически проучвания, Съветът за теренни проучвания взема предвид обстоятелството дали научният доклад по чл. 153, ал. 1 т. 7 от ЗКН е приет по реда на ал. 2. Когато разрешенията за теренни археологически проучвания се издават от председателя на Съвета за теренни проучвания, това обстоятелство също се взема предвид преди издаване на разрешението за спасително теренно археологическо проучване.

§ 24. В чл. 27б, ал. 1 накрая се добавя „подадено по образец съгласно приложение № 12“.

§ 25. В чл. 27в, ал. 2 се изменя така:
„(2) Научният ръководител представя на комисията доклад, съдържащ научна оценка за разкритите археологически структури. Докладът с приложени работна фото- документация за разкритите археологически структури, графичен план, на който е означено мястото и площта на проведените теренни археологически проучвания и становище на специалист, вписан в регистъра по чл. 165, ал. 1 от ЗКН относно характера на дейностите по теренна консервация, в случаите когато е приложимо, се предоставя на председателя на комисията до 2 дни преди провеждане на комисията.“

§ 26. В чл. 27г, ал. 2 се правят следните изменения:
1.в т.2 думите „чл.2а, ал 1“ се заменят с „чл. 146, ал. 3 от ЗКН“.
2.в т. 3 думата „конкретен“ се заменя с „краен“.

§ 27. В чл. 31 се правят следните изменения и допълнения:
1.Алинея 1 се изменя така:
„(1) Заявление за вписване в регистъра може да се подава писмено или по електронен път от физически и юридически лица, собственици на специални технически средства или упълномощени от тях лица. В случаите, когато заявлението се подава по електронен път, се спазват изискванията на Закона за електронния документ и електронните удостоверителни услуги, а документите се прилагат във вид на сканирани копия, подписани с електронен подпис.
2. Алинея 2 се изменя така:
„(2) Заявлението по ал. 1 се попълва по образец съгласно приложение № 7 и съдържа:“
3. В ал. 3, т. 2 се изменя така:
„2. копие на документ за квалификация на лицето по ал. 1, т. 2. в професионално направление „История и археология“ или в професионално направление, свързано със съответната специализирана дейност по чл. 152, ал. 3 от ЗКН.“

§ 28. В чл. 34, ал. 1 цифрата „1“ се заменя с цифрата „5“.

ДОПЪЛНИТЕЛНА РАЗПОРЕДБА

§ 29. В § 1 от Допълнителната разпоредба се създава т. 5 :
„5. „професионален опит като заместник-ръководител на теренно археологически проучване съгласно чл. 17в ал. 3, т. 3“ е опит, който се удостоверява с разрешения за теренни археологически проучвания и се изчислява от датата на издаване на съответното разрешение за теренно археологическо проучване до края на календарната година, за която разрешението е издадено.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 30. В Наредба № Н-2 от 6.04.2011 г. за създаване, поддържане и предоставяне на информацията от автоматизирана информационна система "Археологическа карта на България“ (Обн., ДВ, бр. 32 от 19.04.2011 г., в сила от 19.04.2011 г.), в чл. 7 се създава ал. 3:
„(3) Археологически обекти, на които се провеждат разкопки, но не са регистрирани в АИС АКБ, задължително се регистрират в АИС АКБ след първата година на проучването им.“

§ 31. Наредбата влиза в сила от датата на обнародването й в „Държавен вестник“.

НАЙДЕН ТОДОРОВ
МИНИСТЪР НА КУЛТУРАТА